ΓΡΑΠΤΗ ΕΡΩΤΗΣΗ P-1901/02

υποβολή: Theodorus Bouwman (Verts/ALE) προς την Επιτροπή

(24 Ιουνίου 2002)

Θέμα: Κατάσταση πραγμάτων όσον αφορά την εφαρμογή της οδηγίας 2000/59/ΕΚ σχετικά με τις λιμενικές εγκαταστάσεις παραλαβής αποβλήτων

Στις 28 Δεκεμβρίου τέθηκε σε εφαρμογή η οδηγία 2000/59/ΕΚ(1) σχετικά με τις λιμενικές εγκαταστάσεις παραλαβής αποβλήτων. Η μεταβατική περίοδος εφαρμογής της οδηγίας αυτής λήγει στις 28 Δεκεμβρίου τ.ε. Σύμφωνα με ειδήσεις από την Ολλανδία, τα κράτη μέλη της Ένωσης αντιμετωπίζουν με πολύ διαφορετικούς τρόπους την χρηματοδότηση των δαπανών. Όπως οπογράφων, ως εισηγητής επί του θέματος, είχε προβλέψει, ελάχιστα κράτη μέλη επιλέγουν τη λύση της έμμεσης χρηματοδότησης. Οι μεγάλες διαφορές αντιμετώπισης μεταξύ των λιμένων ενδέχεται να οδηγήσουν σε τουρισμό των αποβλήτων και συμβάλλουν επιπλέον στη διατήρηση των οικονομικών κινήτρων για την απόρριψη αποβλήτων στη θάλασσα. Εν τω μεταξύ, φαίνεται ότι η ποσότητα αποβλήτων που παραδίδονται στον λιμένα του Ρότερνταμ ολοένα και μειώνεται. Μόνο 6 % των πλοίων που αγκυροβολούν στον λιμένα αυτό παραδίδει απόβλητα.

Συμμερίζεται άραγε η Επιτροπή την άποψη τουπογράφοντος ότιφίστανται μεγάλες διαφορές ως προς τον τρόπο εφαρμογής της οδηγίας και το επιλεγμένο σύστημα χρηματοδότησης, και ότι δεν επιτυγχάνεται παρά ελάχιστα ο στόχος της δημιουργίας ενός συστήματος ανταλλαγής πληροφοριών μεταξύ των λιμένων·

Συμμερίζεται άραγε η Επιτροπή την άποψη τουπογράφοντος ότι οι μεγάλες διαφορές ως προς το σύστημα χρηματοδότησης, και επομένως το κόστος που επιβαρύνει την ναυσιπλοΐα, περιορίζουν την αποτελεσματικότητα της οδηγίας και οδηγούν μάλιστα σε τουρισμό των αποβλήτων και στη διατήρηση της απόρριψης αποβλήτων στη θάλασσα·

Είναι άραγε διατεθειμένη η Επιτροπή, σε περίπτωση που οι προαναφερθείσες διαφορές στην εφαρμογή της οδηγίας δώσουν αφορμή, να μην περιμένει την αξιολόγηση της εφαρμογής της οδηγίας, που θα πραγματοποιηθεί σε μερικά χρόνια, αλλά να επέμβει από τώρα, ενθαρρύνοντας τα κράτη μέλη να συντονίσουν καλύτερα μεταξύ τους το σύστημα χρηματοδότησης και την ανταλλαγή πληροφοριών, προκειμένου να διασφαλίσουν την αποτελεσματικότητα της οδηγίας·

(1) ΕΕ L 332 της 28.12.2000, σελ. 81.

Απάντηση της κας de Palacio εξ ονόματος της Επιτροπής

(23 Ιουλίου 2002)

Η Επιτροπή ευχαριστεί το Αξιότιμο Μέλος για τις πληροφορίες που διαβίβασε σχετικά με το καθεστώς εφαρμογής της οδηγίας 2000/59/ΕΚ του Κοινοβουλίου και του Συμβουλίου της 27ης Νοεμβρίου 2000 σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου, και ιδίως όσον αφορά το άρθρο 8 σχετικά με τα συστήματα τελών για τα απόβλητα πλοίου.

Τα κράτη μέλη δεν έχουν ακόμα κοινοποιήσει επισήμως στην Επιτροπή στοιχεία σχετικά με την εκτέλεση της εν λόγω οδηγίας, δεδομένου ότι η προθεσμία για τα εκτελεστικά μέτρα είναι η 28η Δεκεμβρίου 2002. Από την ημερομηνία αυτή η Επιτροπή θα αναλύσει προσεκτικά τη νομοθεσία εκτέλεσης της οδηγίας σε όλα τα κράτη μέλη. Ο μηχανισμός που θεσπίστηκε για να εξασφαλισθεί η συμμόρφωση προς τις αρχές που προβλέπονται στο άρθρο 8 σχετικά με το σύστημα τελών θα αποτελέσει φυσικά σημαντικό τμήμα αυτής της ανάλυσης.

Η πρόσθετη αξιολόγηση του συστήματος τελών εντός τριών ετών που θα διενεργήσει η Επιτροπή, όπως προβλέπεται στην παράγραφο 4 του άρθρου 8, δεν θα επηρεάσει τηνποχρέωση των κρατών μελών να πληρούν από τις 28 Δεκεμβρίου 2002 τα κριτήρια και τις αρχές που ορίζονται στο άρθρο 8.